text: Indbrudstyve pågrebet
  11 juli 2011 kl. 07.28
  Politiet pågreb i nat to indbrudstyve, mens de var ved at begå indbrud i et hus på Revlingbjerg i Sønderborg.
  De havde gemt sig i et værelse, da politipatruljen dukkede op.
  Den ene indbrudstyv blev placeret i politibilen, mens den anden blev anholdt, men det lykkedes ham at stikke af. Politiet kender hans identitet, så flugten bliver kort.
  Politiet mistænker de to indbrudstyve for at have begået flere indbrud i Sønderborg.
  Natten til fredag i sidste uge tog Syd- og Sønderjyllands Politi ni indbrudstyve på fersk gerning.
  